เรื่องร้องเรียน: จอดรถบนทางเท้า บริเวณกี่ครั้งๆ เทศกิจเขตคลองสานมากี่ทีก็บอกไม่พบ ครั้งนี้เปลี่ยนจากเบนซ์เป็นบีเอ็ม 555  การมีบ้านติดถนนในเขตคลองสานมันดีอย่างนี้นี่เอง...
การดำเนินการของเจ้าหน้าที่: เจ้าหน้าที่เทศกิจงานกิจการพิเศษ ชุด 255 ขอยุติและจำหน่ายเรื่องร้องเรียน เลขรับ 2022-LAQU4F เนื่องจากซ้ำซ้อนแจ้ง 2 หมายเลขเรื่องร้องเรียนและการแจ้งความฯ พร้อมพยานหลักฐาน (ภาพถ่าย) ไม่สามารถตรวจสอบได้ ภาพถ่ายไม่มีหมายเลขทะเบียน ภาพที่แจ้งถ่ายด้านข้าง ไม่เห็นหมายเลขทะเบียนรถ ผู้แจ้งความกล่าวว่า ให้แสวงหาพยานหลักฐานจากกล้องวงจรปิดฝั่งตรงข้ามจุดร้องเรียน เจ้าหน้าที่เทศกิจตรวจสอบแล้ว กล้องวงจรปิดติดตั้งหันกล้องออกด้านถนนซึ่งไม่สามารถซูมหมายเลขทะเบียนรถได้ และเจ้าหน้าที่เทศกิจเข้าตรวจสอบซ้ำอีกครั้งเวลา 16.12 น. ในจุดร้องเรียน ไม่พบรถยนต์คันที่กระทำผิด ดังนั้น จึงขอให้ผู้แจ้งความ ส่งภาพหรือหมายเลขทะเบียนรถคันที่กระทำความผิดเข้ามาใหม่ ทั้งนี้ เจ้าหน้าที่เทศกิจจะดำเนินการกวดขันติดตามรถยนต์คันที่กระทำความผิดต่อไป
ความเห็นของผู้แจ้ง: แย่มากกกก เสากล้องวงจรปิดอยู่ฝั่งตรงข้ามถนน แต่เจ้าหน้าที่เทศกิจไม่มีความสามารถแม้แต่จะแสวงหาพยานหลักฐาน ถามหาเอาแต่กับประชาชน ตกลงไม่รู้ประชาชนจ้างเจ้าหน้าที่ทำงานหรือเจ้าหน้าที่จ้างประชาชนทำงานกันแน่ ในยุคของ อ.ชัชชาติ 5.0 ยังทำงานแบบ 1.0 อย่างในยุคประยุทธ์ เป็นหน่วยงานที่ควรยุบทิ้ง
พื้นที่: แขวงสมเด็จเจ้าพระยา เขตคลองสาน กรุงเทพมหานคร